ΓΡΑΠΤΗ ΕΡΩΤΗΣΗ E-1259/01

υποβολή: David Bowe (PSE) προς την Επιτροπή

(26 Απριλίου 2001)

Θέμα: Αναταξινόμηση του τριχλωροαιθυλενίου

Μπορεί η Επιτροπή να επιβεβαιώσει εάν η προτεινόμενη επισήμανση του τριχλωροαιθυλενίου ως R45 στο πλαίσιο της οδηγίας περί εκπομπών διαλυτών (1999/13/ΕΚ(1)) θα έχει ως αποτέλεσμα την απαγόρευση της χρήσης της ουσίας αυτής και την απαγόρευση των πωλήσεων στον καταναλωτή ουσιών R45 βάσει της 14ης τροποποίησης (94/60/ΕΟΚ(2)) της οδηγίας περί εμπορίας και χρήσης (76/769/ΕΟΚ(3));

Πιστεύει η Επιτροπή ότι μια τέτοια απαγόρευση θα οδηγούσε τις βιομηχανίες που βασίζονται στις τεχνικές ιδιότητες του τριχλωροαιθυλενίου να αναζητήσουν συστατικά εκτός ΕΕ ή να μεταφέρουν την παραγωγή τους σε τρίτες χώρες;

Εάν όχι, γιατί;

(1) ΕΕ L 85 της 29.3.1999, σελ. 1.

(2) ΕΕ L 365 της 31.12.1994, σελ. 1.

(3) ΕΕ L 262 της 27.9.1976, σελ. 201.

Απάντηση της κας Wallstrm εξ ονόματος της Επιτροπής

(4 Ιουλίου 2001)

Η 28η προσαρμογή στη τεχνική πρόοδο της οδηγίας 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών(1), όπως εγκρίθηκε στις 25 Ιανουαρίου 2001 από την επιτροπή τεχνικής προόδου, ταξινομεί το τριχλωροαιθυλένιο ως καρκινογόνο της κατηγορίας 2.

Η ταξινόμηση αυτή δεν οδηγεί αυτομάτως σε περιορισμούς κυκλοφορίας και χρήσης του τριχλωροαιθυλενίου. Ωστόσο, η οδηγία 94/60/ΕΚ του Συμβουλίου της 20ης Δεκεμβρίου 1994(2), 14η τροποποίηση της οδηγίας 76/769/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(3), θεσπίζει πολιτική περιορισμού της χρήσης, από το ευρύ κοινό, των ουσιών που έχουν ταξινομηθεί ως καρκινογόνες, μεταλλαξιογόνες ή τοξικές για την αναπαραγωγή, κατηγορίας 1 και 2, (ΚΜΑ) και καλεί την Επιτροπή ναποβάλει προτάσεις για την απαγόρευση της χρήσης από το ευρύ κοινό ουσιών που έχουν ταξινομηθεί προσφάτως ως ΚΜΑ κατηγορίας 1 ή 2. Μετά την ταξινόμηση του τριχλωροαιθυλενίου ως καρκινογόνου κατηγορίας 2, η Επιτροπή θα εξετάσει το ενδεχόμενο προσθήκης της ουσίας αυτής στον κατάλογο των ουσιών των οποίων απαγορεύεται η χρήση από το ευρύ κοινό, ο οποίος περιλαμβάνεται στην οδηγία 76/769/ΕΟΚ του Συμβουλίου.

Όσον αφορά την επαγγελματική και τη βιομηχανική χρήση, το άρθρο 5 παράγραφος 6 της οδηγίας 1999/13/ΕΚ του Συμβουλίου της 11ης Μαρτίου 1999 για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις(4) ορίζει ότι οι πτητικές οργανικές ενώσεις (όπως το τριχλωροαιθυλένιο) οι οποίες ταξινομούνται ως καρκινογόνες, μεταλλαξιογόνες ή τοξικές για την αναπαραγωγή βάσει της οδηγίας 67/548/ΕΟΚ, αντικαθίστανται στο μέτρο του δυνατού από λιγότερο επιβλαβείς ουσίες ή παρασκευάσματα το ταχύτερο δυνατόν. Σύμφωνα με το άρθρο 7 παράγραφος 1 της οδηγίας 1999/13/ΕΚ, η Επιτροπή δημοσιεύει συστάσεις για την εν λόγω αντικατάσταση. Κατά την επεξεργασία των συστάσεων αυτών πρέπει να ληφθούνπόψη οι οικονομικές συνέπειες και ιδίως το κόστος και τα οφέλη των διαθέσιμων εναλλακτικών λύσεων. Οι βιομηχανίες που βασίζονται στις ειδικές τεχνικές ιδιότητες του τριχλωροαιθυλενίου μπορούν συνεπώς να εξακολουθήσουν να το χρησιμοποιούν, εφόσον αυτόπαγορεύεται από λόγους κόστους-οφέλους.

Πέραν τούτου, το τριχλωροαιθυλένιοπόκειται σε αξιολόγηση των κινδύνων στο πλαίσιο του κανονισμού 793/93 του Συμβουλίου της 23ης Μαρτίου 1993 για την αξιολόγηση και τον έλεγχο των κινδύνων από τιςπάρχουσες ουσίες(5). Μετά την ολοκλήρωση της εν λόγω αξιολόγησης, είναι δυνατόν, κατά περίπτωση, να προταθούν πρόσθετα μέτρα περιορισμού των κινδύνων στα οποία περιλαμβάνονται περιορισμοί κυκλοφορίας στην αγορά και χρήσης.

(1) ΕΕ B 196 της 16.8.1967.

(2) ΕΕ L 365 της 31.12.1994.

(3) ΕΕ L 262 της 27.9.1976.

(4) ΕΕ L 85 της 29.3.1999.

(5) ΕΕ L 84 της 5.4.1993.